Lav et referat af nedenstående tekst:

Tekst:
Tirsdag eftermiddag blev en 8-årig pige kontaktet af en yngre mand i en hvid bil i Bjergby, som spurgte, om hun ville med ud og køre. Det var pigen ikke interesseret i. Han blev dog ved med at køre stille ved siden af hende, indtil hun flygtede ind over en mark. Ved lokalpolitiet i Hjørring bekræfter politikommissær Peter Skovbak, at de har fået en anmeldelse om episoden. - Vi ser seriøst på det, og vi undersøger sagen nærmere i løbet af dagen. Vi kender ikke pågældendes motiv til at gøre det, siger Peter Skovbak. Han fortæller, at hændelsen ikke kan kobles til to andre episoder i Tornby og Frederikshavn, hvor elever også er blevet kontaktet af fremmede på vej hjem fra skole. - Sagerne passer ikke umiddelbart med episoden i Bjergby, siger Peter Skovbak.

Referat:
Lokalpolitiet i Hjørring mener ikke, at den mand, der forsøgte at lokke 8-årig pige ind i sin hvide bil, har noget at gøre med episoder i Tornby og Frederikshavn.